section_heading: Političko djelovanje
paragraph_text: Sudjelovao je u osnivanju Demokratskog saveza Hrvata u Vojvodini u Subotici i bio član njegova Vijeća. Bio je i osnivač Ogranka DSHV-a u Slankamenu. Nakon raspada SFR Jugoslavije, na prvim parlamentarnim izborima bio je kandidat te stranke. Nedostajalo mu je 13 glasova za ulazak u Narodnu skupštinu Jugoslavije.